Eugene O'Neill
Eugene Gladstone O'Neill (lair 16 Oktober 1888 – kapundhut 27 November 1953 nalika yuswane 65 taun) ya iku dramatis saka Amérika. Tinimbang dramatis liyané, O'Neill nepangake realisme dramatis kang karintis déning Anton Chekhov, Henrik Ibsen, lan August Strindberg ing drama Amérika. Lumrahé, drama-dramane nyritakake paraga-paraga kang urip ing pinggiran warga, ing endi dhèwèké ngupaya kanggo mertahanake pangarepan lan aspirasi nanging pungkasane dhweke malahan kuciwa.

Eugene O'Neill lair ing kamar hotèl ing Broadway ing New York City. Dhèwèké tau urip ing New London, Connecticut. Bapake aktor panggung klairan Irlandia kang asmane James O'Neill, kang wis duwé properti ing New London sadurungé Eugene lair. Ibunne kecandhuan morfin nalika Eugene lair; dhèwèké ora tau pulih saka sedane anaké kang nomer loro, kang séda amarga lelara campak nalika umuré rong taun. O'Neill kerep cedhak karo Provincetown Players, lan pirang-pirang drama pisanane dipentasake déning kelompok aktor lan pengarang drama iku. Nalika diwasa, O'Neill kerja ing New London Telegraph, lan wiwit nulis drama nalika kerja ing kana. Sawisé kerja ing Sanatorium Gaylord Farms (panggonan dhèwèké tetirah amarga tuberkulosis) dhèwèké dadi pengarang drama. (Connecticut College nyimpan arsip O'Neill lan Eugene O'Neill Theater Center ing Waterford, Connecticut ngembangake drama-drama anyar).

Karya-karya kapilih 
 1920 The Emperor Jones
 1922 The Hairy Ape
 1922 Anna Christie
 1925 Desire Under the Elms
 1928 Strange Interlude
 1931 Mourning Becomes Electra
 1933 Ah, Wilderness!
 The Iceman Cometh, ditulis 1939, pentas pisanan 1946
 Long Day's Journey Into Night, ditulis 1941, pentas pisanan 1956
 1943 A Moon for the Misbegotten
 A Touch of the Poet, rampung 1942, pentas pisanan 1958
 More Stately Mansions, naskah tinemu ing antarané kertas-kertas O'Neill, pentas pisanan 1967

Cathetan sikil 

Panulis Amérika
Lair 1888